Document ID: /roh_data/filtered/fineweb-2-filterrobots_roh.jsonl.gz/859

Suenter sia visita dal set da film «Uorsin» en l’Engiadina Bassa, ha il cusseglier federal Alain Berset visità RTR Radiotelevisiun Svizra Rumantscha a Cuira. El ha nizzegià l’inscunter per in guid tras la chasa da medias e per ina runda da discussiun cun las collavuraturas ed ils collavuraturs da RTR. En il center èn stadas dumondas tar il film «Uorsin», ma era auters temas actuals da la politica culturala. Plinavant ha Berset respundì dumondas davart la refurma da l'urden da rentas e dals aspects da la politica da famiglia.